cyanic-selkie/wikianc huggingface dataset:
অধিনায়ক (ক্রিকেট)
টেস্টখেলুড়ে বিভিন্ন দেশের জাতীয় ক্রিকেট দলের অধিনায়ক হিসেবে অনেক বিখ্যাত খেলোয়াড় দলকে নেতৃত্ব দিচ্ছেন। তন্মধ্যে মাইকেল ক্লার্ক ২০১১ সালের বিশ্বকাপ ক্রিকেটের পর অস্ট্রেলিয়ার টেস্ট ও একদিনের আন্তর্জাতিক ক্রিকেটের সফলতম অধিনায়ক রিকি পন্টিং পদত্যাগ করলে তিনি স্থায়ীভাবে অধিনায়ক হন। বাংলাদেশ জাতীয় দলের টেস্ট অধিনায়ক হিসেবে রয়েছেন মোহাম্মদ মুশফিকুর রহিম। তিনি সেপ্টেম্বর ২০১১ থেকে দলের দায়িত্ব পালন করেছেন। এছাড়াও নভেম্বর, ২০০৮ সালে অস্ট্রেলিয়া দলের বিপক্ষে ৩য় টেস্টে অবসরগ্রহণকারী বিখ্যাত স্পিনার অনিল কুম্বলের স্থলাভিষিক্ত হয়ে ভারতীয় দলের অধিনায়কের দায়িত্ব পালন করছেন উইকেট-রক্ষক মহেন্দ্র সিং ধোনি।
খেলা চলাকালীন
খেলা শুরুর পূর্বে স্বাগতিক দলের অধিনায়ক আম্পায়ারদ্বয়ের সম্মুখে টস বা মুদ্রা নিক্ষেপ করেন। সেজন্যে তিনি প্রতিপক্ষীয় দলনেতাকে মুদ্রার সম্মুখ কিংবা নিচের অংশ নির্ধারণের জন্যে আহ্বান জানান। যদি টসে জয়ী হয়ে ফিল্ডিং গ্রহণ করেন, তাহলে তিনি বোলিংয়ের সময় ফিল্ডারদের অবস্থান নির্ধারণ করেন। সেজন্যে তিনি সহঃ অধিনায়ক, বয়োজ্যেষ্ঠ খেলোয়াড় কিংবা সংশ্লিষ্ট বোলারের সাথে আলাপ-আলোচনায়ও অংশ নিয়ে থাকেন। বোলিং কিংবা ব্যাটিং পাওয়ারপ্লে সম্পর্কে সচেতন থাকেন। কোন বোলার, কোন সময়ে বোলিং করবেন তা-ও নির্ধারণ করেন তিনি। যদি কোন কারণে ব্যাটসম্যান বোলারের উপর চড়াও হয়ে রান করতে থাকেন, তাহলে তিনি বোলিংয়ের ধরন পরিবর্তন অথবা বোলার পরিবর্তন করেন। সেজন্যে বোলার কর্তৃক ব্যাটসম্যান আউট হতে অথবা রানকে নিয়ন্ত্রণ করার জন্যে আহ্বান জানান।
সাধারণতঃ আক্রমণাত্মক খেলা উপহার, ফলো-অনসহ জয়ের লক্ষ্যে তিনি এ পদক্ষেপ নেন। এছাড়াও, আঘাতপ্রাপ্ত খেলোয়াড়কে সহযোগিতা করার জন্যে রানারের ব্যবস্থা করেন।
সহঃ অধিনায়ক
অধিনায়ক প্রয়োজনে সহ. অধিনায়কের কাছ থেকে পরামর্শ, সহযোগিতা নিতে পারেন। কোন কারণে ফিল্ডিংরত অবস্থায় অধিনায়কের আঘাতপ্রাপ্তি কিংবা অসুস্থতাজনিত কারণে মাঠের বাইরে গেলে, তার পরিবর্তে তিনি অস্থায়ীভাবে অধিনায়কের দায়িত্ব পালন করে থাকেন। কিছু দলে সহঃ অধিনায়ককে দল নির্বাচনে সহায়তা, শৃঙ্খলা রক্ষা, মাঠে ফিল্ডারদের অবস্থান ইত্যাদি দায়িত্ব পালনের জন্য বলা হয়। পরবর্তী খেলায় যে সহ. অধিনায়ককে অধিনায়ক হিসেবে মনোনীত করতে হবে, এমন কোন ধরা-বাঁধা নিয়ম নেই।
দলীয় সক্ষমতা ও শক্তিমত্তাকে বিবেচনা এনে অধিনায়কের সাথে ব্যাটিং অর্ডার পরিবর্তনের জন্যও সুপারিশ করে থাকেন। একদিনের আন্তর্জাতিক খেলায় বৃষ্টিবিঘ্নিত পরিবেশ সৃষ্টি হলে কিংবা অপর্যাপ্ত আলোকের ফলে খেলায় প্রভাব পড়লে ডাকওয়ার্থ-লুইস পদ্ধতির মাধ্যমে দ্বিতীয় ইনিংসে দলের জয়ের জন্য নতুন লক্ষ্যমাত্রা ধার্য্য করা হয়। এরফলে ফিল্ডিংয়ে দায়িত্বরত অধিনায়ক ডাকওয়ার্থ লুইস পদ্ধতির হিসাব-নিকাশকল্পে এক টুকরো কাগজ সহ. অধিনায়ক কিংবা অন্য কোন খেলোয়াড়ের কাছে গুঁজে দেন যাতে করে অধিনায়কের ওপর অতিরিক্ত চাপ না পরে।
কান্ডালা বন্দর
কান্ডালা পোর্ট ট্রাস্ট বা দীনদয়াল বন্দর নামেও পরিচিত কান্ডালা বন্দর পশ্চিম ভারতের গুজরাত রাজ্যের কচ্ছো জেলার গান্ধীধাম শহরের কাছেই অবস্থিত একটি সমুদ্র বন্দর। কচ্ছো উপসাগরে অবস্থিত এই বন্দরটি ভারতের পশ্চিম উপকূলে প্রধান বন্দরগুলির মধ্যে একটি। ভারত বিভাজনের পরে করাচী বন্দর পাকিস্তানের অন্তর্ভুক্ত হয়। ফলে ১৯৫০-এর দশকে কান্ডালা পশ্চিম ভারতের প্রধান বন্দর হিসাবে নির্মিত হয়েছিল।
ভারতের উত্তর-পশ্চিম উপকূলে কচ্ছো উপসাগরে অবস্থিত কান্ডালা বন্দর পাকিস্তানে করাচী বন্দর থেকে ২৫৬ নটিক্যাল মাইল দক্ষিণ-পূর্বে এবং মুম্বাই বন্দর (বোম্বে) থেকে ৪৩০ নটিক্যাল মাইল উত্তর-উত্তরপশ্চিমে অবস্থিত। এটা ভারতের বৃহত্তম বন্দর পরিচালিত পণ্যসম্ভারের পরিমাণের দ্বারা। সাম্প্রতিক বছরগুলিতে ভারতের সবচেয়ে ব্যস্ততম প্রধান বন্দর কান্দলা পোর্ট ট্রাস্ট বেসরকারি খাতের অংশগ্রহণে যথেষ্ট কার্গো হ্যান্ডলিংয়ের ক্ষমতা বৃদ্ধি করছে। ২০০৮-০৯ সালে পশ্চিম উপকূলে বন্দর ৭২,২২৫ মিলিয়ন টন মালবাহী পণ্য পরিচালনা করেছিল, যা ২০০৭-০৮ সালে পরিচালিত ৬৪,৯২০ মিলিয়ন টনের থেকে ১১% বেশি।
মলিয়ের
জ্যঁ-ব্যাপ্টিস্ট পোকেলিন, যিনি তার মঞ্চনাম মলিয়ের নামেই পরিচিত, ছিলেন একজন ফরাসি নাট্যকার ও অভিনেতা। পশ্চিমা সাহিত্যের সেরা হাস্য-রসাত্মক লেখকদের একজন হিসেবে তাকে বিবেচনা করা হয়। তার রচনাগুলোর মধ্যে ল্য মিসান্‌থ্রপি, ল্য এক্ল্‌ দেস্‌ ফেমেস্‌, টারটুফে অউ ল্য ইম্পোস্তার, ল্য আভ্রে, ল্য মালাদে ইমাজিনারে, ল্য বুর্জোয়িস জেন্টিওম্মে উল্লেখযোগ্য।
সম্ভ্রান্ত পরিবারে জন্ম ও কলেজ দে ক্লেরমন্ট- এর মতো নামকরা পড়াশোনা করার সুবাদে থিয়েটারে যোগ দেয়া তার জন্য বেশ সহজ হয়েছিল। ভ্রামমাণ অভিনেতা হিসেবে তের বছরের অভিজ্ঞতা তার লেখার হাস্যরসাত্মক উপাদানকে উন্নত করতে সাহায্য করেছিল। যেখানে তিনি ইতালীয় ঘরানার কমেডিয়া দেল'আর্টে এর উপাদানের সাথে ফরাসি পরিমার্জিত হাস্য-রসের সংমিশ্রণ ঘটান।
ওরলিয়েন্স এর ডিউক, ১ম ফিলিপ -যিনি ছিলেন রাজা চতুর্দশ লুইসের ভাই- এর মতো কয়েকজন প্রভাবশালী অভিজাতের পৃষ্ঠপোষকতায়, মলিয়ের লুভ্র্‌ -এ রাজার সম্মুখে একটি নাটক মঞ্চস্থ করতে সক্ষম হন। পিয়েরে কর্নেলির - এর একটি ক্লাসিক নাটক ও তার নিজের লেখা প্রহসন ল্য ডক্টর আম্যোরাক্স মঞ্চস্থ করার মধ্য দিয়ে মলিয়ের লুভ্র্‌ এর নিকটেই পেটিট ব্যোর্বন নামক প্রশস্ত কক্ষ নাটক প্রদর্শনের কাজে ব্যবহার করার সুযোগ পান। পরবর্তীকালে তিনি প্ল্যাইস রয়্যাল ব্যবহারের সুযোগ পান। উভয় মঞ্চেই তার নাটকগুলো সাফল্য লাভ করে, যার মধ্যে ল্য প্রেসিউস রিডিকুলেস, ল্য এক্ল্‌ দেস্‌ মারিস, ল্য এক্ল্‌ দেস্‌ ফেমেস্‌ উল্লেখযোগ্য। রাজার সুনজরে পড়ার সুবাদে তার নাট্যদল রাজ ভাতাও লাভ করে এবং ত্রপে দে র‍্য বা রাজনাট্যদল উপাধিতে ভূষিত হয়। বিনোদনের জন্য সরকারি লেখক হিসেবে মলিয়ের নিয়োজিত হন।
যদিও মলিয়ের রাজা ও প্যারিসের অধিবাসীদের কাছ থেকে ভূয়সী প্রশংসা পান, তার বিদ্রুপাত্মক লেখা নীতিবিদ ও রোমের ক্যাথলিক চার্চের সমালোচনার মুখে পড়ে। ধর্মীয় ভন্ডামিকে আক্রমণ করে রচিত টারটুফে অউ ল্য ইম্পোস্তার চার্চের তীব্র সমালোচনার শিকার হয় এবং ডন জুয়ান মঞ্চস্থ করার উপর নিষেধাজ্ঞা জারি করা হয়। নাটকের কাজে অত্যধিক পরিশ্রমের ফলে তার স্বাস্থ্য দুর্বল হতে শুরু করে, ফল ১৬৬৭ সালে তিনি বাধ্য হন মঞ্চ থেকে সাময়িক অবসর নিতে। ১৬৭৩ সালে ফুসফুসজনিত যক্ষ্মায় আক্রান্ত অবস্থাতেই তার জীবনের শেষ নাটক ল্য মালাদে ইমাজিনারে তে অভিনয় করেন। কিন্তু আর্গন নামক স্বাস্থ্য আতঙ্কিত রোগীর ভূমিকায় অভিনয়রত অবস্থাতেই উপর্যুপরি কাশি ও রক্তস্রাবের শিকার হন। তিনি নাটকটির অভিনয় শেষ করে মঞ্চেই ঢলে পড়েন এবং কয়েক ঘণ্টার মধ্যে মৃত্যুবরণ করেন।
বহিঃসংযোগ
മോള്യേര്‍
চিলির সমাজতান্ত্রিক পার্টি
থাম্ব|চিলির সমাজতান্ত্রিক দলের পতাকা চিলির সমাজতান্ত্রিক পার্টি (Partido Socialista de Chile) চিলির একটি সমাজবাদী গণতন্ত্রী রাজনৈতিক দল। এই দলটি ১৯৩৩ সালে প্রতিষ্ঠিত হয়।
দলটির সাধারণ সম্পাদক হলেন Ricardo Núñez । দলটির সভাপতি হলেন Camilo Escalona ।
দলটির তরুণ সংগঠন হল Juventud Socialista de Chile ।
২০০৫ সালের সংসদীয় নির্বাচনে দলটি ৬৫৩৬৯২ ভোট পেয়েছিল (১০.০২%, ১৫টি আসন) ।
২০০৬ সালের রাষ্ট্রপতি নির্বাচনে দলটির প্রার্থী Michelle Bachelet ৩৭২৩০১৯ ভোট (৫৩.৪৯%) পেয়ে জয়লাভ করেন।
দলটি সোশালিস্ট ইন্টারন্যাশনাল নামক সমাজবাদী আন্তর্জাতিক সংগঠনের সাথে জড়িত।
রহিমা মণ্ডল
রহিমা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় দেগঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন।
ইসমাইলা সার
ইসমাইলা সার (জন্ম: ২৫ ফেব্রুয়ারি ১৯৯৮) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
প্রারম্ভিক ক্যারিয়ার
ইসমাইলা সার সেনেগালের সেন্ট-লুইসে জন্মগ্রহণ করেন। তিনি সেনেগালের ফুটবল ক্লাব জেনারেশন ফুটের হয়ে ফুটবল ক্যারিয়ার শুরু করেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
স্টিভ স্মিথ (ক্রিকেটার, জন্ম ১৯৬১)
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৮৫-৮৬ ও ১৯৮৬-৮৭ মৌসুমে তৎকালীন নিষিদ্ধঘোষিত দক্ষিণ আফ্রিকায় অস্ট্রেলীয় বিদ্রোহী দলের সদস্যরূপে গমন করেন। ৫২.৮৬ গড়ে ১১৬৩ রান তুলেন। দূর্দান্ত ক্রীড়াশৈলী প্রদর্শনের স্বীকৃতিস্বরূপ দক্ষিণ আফ্রিকার অন্যতম বর্ষসেরা ক্রিকেটারের সম্মাননায় ভূষিত হন।
প্রথম-শ্রেণীর ক্রিকেট
১৭ বছর বয়সে ব্যাংকসটাউনের পক্ষে স্তরভিত্তিক ক্রিকেটে স্টিভ স্মিথের অভিষেক ঘটে। বিখ্যাত টেস্ট ক্রিকেটার নর্ম ও’নীল তার মাতৃসম্পর্কীয় আত্মীয় ছিলেন। তবে, গ্রেড ক্রিকেটার পিতার উদ্দীপনায় তাকে ক্রিকেটের দিকে ধাবিত করেছে বলে জানান। ২০ বছর বয়সে ব্যাটসম্যান হিসেবে নিজেকে তুলে ধরতে সমর্থ হন ও উদ্বোধনী ব্যাটসম্যানের অবস্থানে চলে আসেন।
১৯৮১-৮২ মৌসুম থেকে ১৯৯০-৯১ মৌসুম পর্যন্ত স্টিভ স্মিথের প্রথম-শ্রেণীর খেলোয়াড়ী জীবন চলমান ছিল। ১৯৮১-৮২ মৌসুমের শুরুতে ১৬২ ও ২১৫ রানের ইনিংস খেলেন। ফলশ্রুতিতে ঐ গ্রীষ্মে নিউ সাউথ ওয়েলসের পক্ষে প্রথম-শ্রেণীর ক্রিকেট খেলার জন্যে চুক্তিবদ্ধ হন। উদ্বোধনী খেলায় ৩৫ রান তুলেন তিনি। ৪০ গড়ে ২৪৫ রান তুলেছিলেন তিনি। পরের মৌসুমেও তার সুন্দর ক্রীড়াশৈলী অব্যাহত থাকে। শেফিল্ড শিল্ডে সর্বোচ্চ ২৬৩ রান তুলেন। এছাড়াও ঐ মৌসুমে ১১৭ রানের আর একটি ইনিংস খেলেছিলেন তিনি।
একদিনের আন্তর্জাতিক
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ অস্ট্রেলিয়ার একদিনের দলের সদস্যরূপে তাকে অন্তর্ভুক্ত করা হয়। নিউজিল্যান্ডের বিপক্ষে সিরিজের তৃতীয় খেলায় ১৩০ বলে ১১৭ রানের গুরুত্বপূর্ণ ইনিংস উপহার দেন। ১৯৮২-৮৩ মৌসুমে শ্রীলঙ্কা গমনের উদ্দেশ্যে অস্ট্রেলিয়া দলের সদস্য করা হয়।
১৯৮৩-৮৪ মৌসুমের ঘরোয়া ক্রিকেটে ক্রমাগত রান করে গেছেন। ৪৩.৬৩ গড়ে ৪৮০টি প্রথম-শ্রেণীর রান পেয়েছেন। একদিনের আন্তর্জাতিকের উপযোগী চমৎকার ব্যাটসম্যান হিসেবে নিজেকে গড়ে তুলেন। পাকিস্তানের বিপক্ষে ১০৬ রান করেন। ওয়েস্ট ইন্ডিজের বিপক্ষে দুইটি অর্ধ-শতরানের ইনিংস খেলেন। ১৯৮৪ সালের শুরুতে ওয়েস্ট ইন্ডিজ গমনে তাকে দলে রাখা হয়। একদিনের চূড়ান্ত খেলায় কাঁধের আঘাত নিয়ে তার খেলা সন্দেহের পর্যায়ে উপনীত হয়েছিল। কিন্তু, নির্দিষ্ট সময়ে তিনি আরোগ্য অনুভব করেন।
টেস্ট ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন স্টিভ স্মিথ। ২ মার্চ, ১৯৮৪ তারিখে জর্জটাউনে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ২৮ এপ্রিল, ১৯৮৪ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
ওয়েস্ট ইন্ডিজ সফরে দূর্দান্তভাবে যাত্রা শুরু করেন স্টিভ স্মিথ। গায়ানার বিপক্ষে ড্র হওয়া প্রথম খেলার উভয় ইনিংসে সেঞ্চুরি করেন তিনি। ঐ দেশে দশ বছরের মধ্যে এটিই প্রথম এ ধরনের কৃতিত্ব ছিল।  প্রথম একদিনের আন্তর্জাতিকে ৬০ রান তুলে খেলায় তিনি ম্যান অব দ্য ম্যাচের পুরস্কার পান। ব্যাট হাতে স্মিথের চমৎকার ব্যাটিংয়ের পাশাপাশি রজার ওলি’র স্ট্যাম্পের পিছনে দূর্বলতা লক্ষ্য করা যায়। ফলশ্রুতিতে, দল নির্বাচকমণ্ডলী স্টিভ স্মিথকে ব্যাটিং উদ্বোধনের জন্যে নির্বাচিত করা হয় এবং ওয়েন বি ফিলিপসকে ব্যাটিংয়ের স্থান পরিবর্তন করা হয় ও উইকেট-রক্ষকের দায়িত্ব দেয়া হয়।
প্রথম টেস্টটি স্টিভ স্মিথের জন্যে সুখকর ছিল না। ৩ ও ১২ রান তুলে উভয় ইনিংসে জোয়েল গার্নারের শিকারে পরিণত হন। তবে, তিন নম্বরে ব্যাটিংয়ে নেমে কার্যকরী ২৭ রান তুলে দ্বিতীয় ওডিআইয়ে অস্ট্রেলিয়ার বিজয়ে কিছুটা ভূমিকা রাখেন। দ্বিতীয় টেস্টের জন্যেও তাকে দলে রাখা হয়। কিন্তু অসুস্থ হয়ে পড়ায় শেষ মুহুর্তে ডিন জোন্সকে তার স্থলাভিষিক্ত করা হয়।
সফরের পরবর্তী খেলায় নির্ধারিত সময়ে বার্বাডোসের বিপক্ষে খেলেন। দ্বিতীয় ইনিংসে ৬৬ রান তুলেন। তৃতীয় টেস্টে অংশ নিলেও ব্যর্থ হন। এবার উভয় ইনিংসে ম্যালকম মার্শাল তাকে আউট করেন। চতুর্থ টেস্টে দলের বাইরে অবস্থান করেন। উইনওয়ার্ড আইল্যান্ডসের বিপক্ষে জ্বলে উঠেন। সেঞ্চুরি করেন তিনি। জ্যামাইকার বিপক্ষে করেন ৮৪ রান। একদিনের আন্তর্জাতিকে করেন ৫০ রান। সিরিজের চূড়ান্ত টেস্টে তাকে আবারও খেলার জন্যে আমন্ত্রণ জানানো হয়। প্রথম ইনিংসে ৯ রান তুলেন। আঘাতের কারণে দ্বিতীয় ইনিংসে মাঠেই নামতে পারেননি স্টিভ স্মিথ।
১৯৮৪-৮৫ মৌসুমে দলের সাথে ভারত গমন করেন। অর্ধ-শতরানের ইনিংস খেলেন ও সুন্দর ফিল্ডিং করে সুনীল গাভাস্কারকে বিমোহিত করেন। ১৯৮৪-৮৫ মৌসুমে অস্ট্রেলিয়ার পক্ষে বেশ কয়েকটি একদিনের খেলায় অংশ নেন ও তিনটি অর্ধ-শতরান করেন। কেবলমাত্র আঘাতের কারণেই তাকে মাঠের বাইরে অবস্থান করতে হয়েছিল। কিন্তু, টেস্ট দলে তাকে ফিরিয়ে আনা হয়নি। পুরো গ্রীষ্মকালে কোন প্রথম-শ্রেণীর সেঞ্চুরির সন্ধান পাননি তিনি।
দক্ষিণ আফ্রিকা গমন
ভারত গমনকালে গ্রাহাম ইয়ালপের কাছ থেকে অনানুষ্ঠানিকভাবে অস্ট্রেলিয়া একাদশের সদস্যরূপে দক্ষিণ আফ্রিকা গমনের প্রস্তাবনা পান। ১৯৮৫ সালের শুরুতে শারজাহ কিংবা ইংল্যান্ডে অস্ট্রেলিয়া দলে তার অন্তর্ভুক্তি ঘটেনি। ফলশ্রুতিতে, দক্ষিণ আফ্রিকা গমনে মনঃস্থির করেন। ১৯৮৫-৮৬ ও ১৯৮৬-৮৭ - এ দুই মৌসুমের জন্যে চুক্তিবদ্ধ হন।
এ সফর আয়োজনের সংবাদ ছড়িয়ে পড়লে দলীয় ব্যবস্থাপক ব্রুস ফ্রান্সিস উল্লেখ করেন যে, অস্ট্রেলীয় ক্রিকেট থেকে ডার্ক ওয়েলহাম, ওয়েন বি. ফিলিপস ও গ্রেইম উডের সাথে তিনিও ক্যারি প্যাকারের সাথে চুক্তিতে উপনীত হয়েছিলেন। তবে, প্যাকার তিনজনকে দক্ষিণ আফ্রিকা গমনের অনুমতি দিলেও তাকে দেননি। ফ্রান্সিস মন্তব্য করেন যে, তিনি ভেবেছিলেন যে স্মিথ হয়তোবা এ সফরে আংশিকভাবে কর মওকুফ অবস্থায় $২০০০০০ ডলার লাভের উদ্দেশ্যে যাবেন। এ সফরে তিনি যে কেবলমাত্র একদিনের উপযোগী খেলোয়াড় এ ধারণা ভেঙ্গে ফলার সুযোগ ছিল তার।
দক্ষিণ আফ্রিকায় প্রথম সফরে আঘাতের কারণে কেবলমাত্র একটি টেস্টে অংশ নিয়েছিলেন স্টিভ স্মিথ। প্রথম ইনিংসে সেঞ্চুরি করেছিলেন তিনি। এছাড়াও, একদিনের আন্তর্জাতিকে দুই অর্ধ-শতরান করেন। দ্বিতীয় সফরের তৃতীয় ও চতুর্থ অনানুষ্ঠানিক টেস্টে সেঞ্চুরি করেন। অন্য যে-কোন অস্ট্রেলীয় ব্যাটসম্যানের তুলনায় এ সফরে সর্বাধিক প্রথম-শ্রেণীর রান তুলেন।
অবসর
ক্রিকেট খেলা থেকে অবসর গ্রহণের পর ইনডোর ক্রিকেট সেন্টার পরিচালনা করতে থাকেন। ব্যাংকসটাউনের ব্যাটিং কোচের দায়িত্ব পালনের পাশাপাশি নিউ সাউথ ওয়েলসের দল নির্বাচকের ভূমিকায় অবতীর্ণ হন।
হেমায়েতপুর
এটি ঠাকুর অনুকূলচন্দ্রের জন্মস্থান। হিমাইতপু্রে গণপ্রজাতন্ত্রী বাংলাদেশ সরকার কর্তৃক পরিচালিত একমাত্র মানসিক হাসপাতালটি রয়েছে। মানসিক হাসপাতালটির পাশেই রয়েছে পাবনা মেডিকেল কলেজ। ১৯৫৭ সালে পাবনার তৎকালীন সিভিল সার্জন মোহাম্মদ হোসেন গাংগুলীর হাত ধরেই পাবনা মানসিক হাসপাতাল শুরু হয়েছিল। হাসপাতালটির নির্মাণকাজ শেষ হয় ১৯৫৯ সালে। প্রায় ১১১ দশমিক ২৫ একর জমির বিশাল এলাকা জুড়ে এই মানসিক হাসপাতালটির অবস্থান। অধিগ্রহণ করা জমির সিংহভাগই ছিল আধ্যাত্মিক সাধক ঠাকুর অনুকূলচন্দ্রের।
উইলিয়াম চার্লস ওয়েলস
উইলিয়াম চার্লস ওয়েল্‌স (ইংরেজি ভাষায়: William Charles Wells) (১৭৫৭ - ১৮১৭) একজন চিকিৎসক এবং মুদ্রণকারী। তিনি রবার্ট এবং মেরি ওয়েল্‌সের দ্বিতীয় পুত্র। ওয়েল্‌সের বাবা-মা দুজনেই স্কটল্যান্ডীয় যারা ১৭৫৩ সালে মার্কিন যুক্তরাষ্ট্রের দক্ষিণ ক্যারোলাইনাতে বসতি স্থাপন করেছিলেন।
বিবর্তনে অবদান
১৮১৩ সালে ডঃ ওয়েল্‌স রয়েল সোসাইটিতে একটি গবেষণাপত্র পাঠ করেন যার শিরোনাম ছিল "জনৈক শ্বেতকায় মহিলার চর্মের কিছু অংশ নিগ্রোসদৃশ"। অবশ্য এই পত্রটি তখন প্রকাশিত হয়নি। ১৮১৮ সালে "ডিও অ্যান্ড সিঙ্গল ভিশন" সংক্রান্ত দুটি প্রবন্ধ প্রকাশ করেন তিনি। এরপর ১৮১৩ সালের সেই প্রবন্ধটি প্রকাশিত হয়। চার্লস ডারউইন তার অন দ্য অরিজিন অফ স্পিসিস গ্রন্থে ওয়েল্‌সের গবেষণার কথা উল্লেখ করেছেন। ডারউইন বলেছেন যে, ওয়েল্‌স বিবর্তনের উপায় হিসেবে প্রাকৃতিক নির্বাচনকে স্বীকৃতি দিয়েছেন। অবশ্য ওয়েল্‌স কেবল মানবজাতির কয়েকটি চারিত্র্যিক বৈশিষ্ট্যের ক্ষেত্রেই এটা প্রয়োগ করেছিলেন। নিগ্রো এবং মুলাটো গোত্রের মানুষেরা ক্রান্তীয় রোগের সংক্রমণ থেকে মুক্ত; এ কথা উল্লেখ করে তিনি তার প্রবন্ধে বলেছিলেন, প্রথমত সমস্ত প্রাণীরাই কোন না কোন মাত্রায় পরিবর্তনপ্রবণ হয়, দ্বিতীয়ত কৃষিবিদরা নির্বাচনের মাধ্যমে তাদের গৃহপালিত প্রাণীদের উন্নত করেন। এই কাজটি প্রকৃতিতে অন্তত ধীর গতিতে হলেও সমান দক্ষতায় সম্পন্ন হয়েছে- হয়েছে কোন নির্দিষ্ট দেশে বসবাসের উপযুক্ত মানুষ সৃষ্টির প্রক্রিয়ায়। মানুষের আকস্মিক ভ্যারাইটিদের মধ্যে, যা আফ্রিকার মধ্যভাগে বিচ্ছিন্ন অধিবাসীদের মধ্যে প্রথম ঘটেছে, সেইসব দেশের বিভিন্ন অসুখ সহ্য করার ব্যাপারে অন্যদের তুলনায় কোন একটি জাত অধিক উপযুক্ত হবে। পরিণামে সেই জাতটি অধিক সংখ্যা বৃদ্ধি পাবে যখন অন্যরা সংখ্যায় হ্রাস পাবে। এই হ্রাস পাওয়ার কারণ কেবল রোগাক্রমণ থেকে বাঁচার অক্ষমতাই নয়, সুস্থ-সবল প্রতিবেশিদের সাথে প্রতিযোগিতায় সক্ষম হতে না পারাও তার কারণ হিসেবে কাজ করে। ইতোমধ্যে যা বলা হয়েছে তা থেকে আমি বিনা বিচারেই স্বীকার করে নিচ্ছি যে এই সবল জাতিটির বর্ণ হবে কালো। কিন্তু ভ্যারাইটি সৃষ্টির এই প্রবণতা বিদ্যমান থাকলে কালক্রমে কৃষ্ণ থেকে কৃষ্ণতর জাতির উদ্ভব ঘটবে। এবং যেহেতু কৃষ্ণতমরা আবহাওয়াটিতে সবচেয়ে উপযুক্ত হবে সেহেতু সেই বিশেষ দেশটিতে তারা একমাত্র জাত না হলেও কালক্রমে সবচেয়ে প্রভাবশালী জাতে পরিণত হবে।
ইহুদি ধর্মে মশীহ
ইহুদি ধর্মে মশীহ (מָשִׁיחַ) হল ইহুদি পরকালবিদ্যায় একজন ত্রাণকর্তা এবং মুক্তিদাতা ব্যক্তিত্ব, যাকে ইহুদি জনগণের ভবিষ্যত মুক্তিদাতা বলে মনে করা হয়। মশীহবাদের ধারণাটি ইহুদি ধর্ম থেকে উদ্ভূত হয়েছিল, এবং হিব্রু বাইবেলে একজন মশীহ হলেন একজন রাজা বা মহাযাজক যিনি ঐতিহ্যগতভাবে পবিত্র অভিষেক তেল দিয়ে অভিষিক্ত। যাইহোক, মশীহরা একচেটিয়াভাবে ইহুদি ছিলেন না, যেমন হিব্রু বাইবেলে পারস্যের রাজা মহান কুরুশকে জেরুসালেমের মন্দির পুনর্নির্মাণের আদেশ দেওয়ার জন্য মশীহ হিসাবে উল্লেখ করা হয়েছে।
ইহুদি পরকালবিদ্যায়, মশীহ হলেন দায়ূদীয় বংশের একজন ভবিষ্যত ইহুদি রাজা, যিনি পবিত্র অভিষেক তেল দিয়ে অভিষিক্ত হবেন এবং মশীহ যুগে এবং আগত বিশ্বে ইহুদি জনগণকে শাসন করবেন বলে আশা করা হয়।  মশীহকে প্রায়শই "রাজা মশীহ" হিসাবে (מלך משיח) বা আরামীয় ভাষায় মালকা মেশিহ হিসেবে উল্লেখ করা হয়।
ইহুদি মশীহবাদ খ্রিস্টধর্মের জন্ম দেয়, যা দ্বিতীয় মন্দির যুগের মশিহীয় ইহুদি সম্প্রদায় হিসাবে শুরু হয়েছিল।
ব্যুৎপত্তি
ইহুদি পরকালবিদ্যায়, মাশিয়াখ, বা "মশীহ" শব্দটি বিশেষভাবে দায়ূদীয় বংশের একজন ভবিষ্যতের ইহুদি রাজাকে বোঝায়, যিনি ইহুদি জাতিকে রক্ষা করবেন বলে আশা করা হচ্ছে এবং তিনি পবিত্র অভিষেক তেল দিয়ে অভিষিক্ত হবেন এবং মশিহীয় যুগের সময় ইহুদি জনগণকে শাসন । মশীহকে প্রায়শই "রাজা মশীহ" বা হিব্রুতে ভাষায় מלך משיח (মেলেখ মাশিয়াখ) এবং আরামীয় ভাষায়, মালকা মেশিহ বলা হয়। সাধারণ অর্থে, মাশিয়াখ বলতে "একজন ত্রাণকর্তা বা মুক্তিদাতার সংজ্ঞা দেওয়া হয় যিনি পৃথিবীর শেষ সময়ে আবির্ভূত হবেন এবং ঈশ্বরের রাজ্য ইস্রায়েলের পুনরুদ্ধার বা যে কোনো ব্যবস্থায় বিশ্বের আদর্শ রাষ্ট্র হিসাবে গড়ে তুলবেন।"
মশীহবাদ হল "একটি আন্দোলন, বা বিশ্বাস এবং ধারণার একটি ব্যবস্থাকে বোঝায়, যা একটি মশীহের আবির্ভাবের প্রত্যাশাকে কেন্দ্র করে রয়েছে।" মূলধারার ইহুদি দৃষ্টিভঙ্গি মনে করে যে মশীহ রাজা দায়ূদের বংশের মাধ্যমে আসবেন এবং ইহুদিদের ইস্রায়েলের দেশে ফিরিয়ে আনবেন, শান্তির যুগের সূচনা করবেন, তৃতীয় মন্দির নির্মাণ করবেন, পিতা হিসেবে একজন পুরুষ উত্তরাধিকারী বড় করবেন, সানহেদ্রিন পুনঃপ্রতিষ্ঠা ইত্যাদি। মাশিয়াখ শব্দটি অবশ্য খ্রিস্টপূর্ব ১ম শতাব্দী এবং খ্রিস্টপূর্ব ১ম শতাব্দীর মধ্যে ইহুদি সাহিত্যে খুব কমই ব্যবহৃত হয়েছে।
শেষের দিকের বা দ্বিতীয় মন্দির-পরবর্তী সময়ের প্রথম দিকের ইহুদি ঐতিহ্য দুটি মুক্তিদাতাকে নির্দেশ করে, একটি দুঃখজনক এবং দ্বিতীয়টি ঐতিহ্যবাহী মশিহীয় ভূমিকা পালন করে, যথা মাশিয়াখ বেন ইয়োসেফ এবং মাশিয়াখ বেন ডেভিড সাধারণভাবে, "মাশিয়াখ" এর সাথে "বেন" শব্দটি পুত্র বা বংশধর অর্থে "মাশিয়াখ বেন দায়ীদ" (দায়ূদের পুত্র মশীহ) বোঝায়।
মশীহের ভবিষ্যত আবির্ভাবের উপর বিশ্বাস ইহুদি বিশ্বাসের মৌলিক স্তম্ভের মাঝে একটি, এই বিষয়ে মুসা বিন মৈমুন লিখেছেন: "যে কেউ তাকে বিশ্বাস করে না, বা যে তার আগমনের জন্য অপেক্ষা করে না, সে কেবল অন্যান্য নবীদের অস্বীকার করেনি, কিন্তু তাওরাত এবং আমাদের রব্বি মূসাকেও অস্বীকার করেছে।"
প্রাক-নির্বাসিত যুগের ইহুদি পরকালবিদ্যা (খ্রিস্টপূর্ব ৮ম-৬ষ্ঠ শতাব্দী)
ইহুদি পরকালবিদ্যার শিকড় যিশাইয় ও যিরমিয় সহ নির্বাসিত প্রাক যুগের নবীদের মধ্যে এবং নির্বাসিত নবী যিহিষ্কেল ও দ্বিবিধানীয়-যিশাইয়ের মধ্যে পাওয়া যায়। ইহুদি পরকালবিদ্যার প্রধান নীতিগুলি হল নিম্নলিখিত, কোন বিশেষ ক্রমে, যিশাইয়, যিরমিয় এবং যিহিষ্কেলের বইগুলিতে বিশদ বিবরণ:
দ্বিতীয় মন্দিরের সময়কাল (৫১৬ খ্রিস্টপূর্ব-৭০ খ্রিস্টাব্দ)
দ্বিতীয় মন্দির সময়ের প্রথম দিকে ইহুদি ধর্মগ্রন্থগুলিতে আরও ভাল ভবিষ্যতের আশার কথা বর্ণিত হয়েছে। ব্যাবিলনীয় নির্বাসন থেকে প্রত্যাবর্তনের পর, ইহুদি নির্বাসনে প্রত্যাবর্তনে তার ভূমিকার কারণে পারস্যের রাজা মহান কুরুশকে যিশাইয়তে "মশীহ" বলা হয়েছে।
পরবর্তী দ্বিতীয় মন্দিরের সময়কালে অনেকগুলি মশীহ ধারণার বিকাশ ঘটে, যা এই-জাগতিক, রাজনৈতিক প্রত্যাশা থেকে শুরু করে শেষ সময়ের সর্বনাশা প্রত্যাশা করে যাতে মৃতদের পুনরুত্থান করা হবে এবং পৃথিবীতে স্বর্গের রাজ্য প্রতিষ্ঠিত হবে। মশীহ একজন রাজকীয় "দায়ূদের পুত্র" বা আরও স্বর্গীয় "মানুষের পুত্র" হতে পারে, কিন্তু "মশীহবাদ ক্রমবর্ধমানভাবে পরকালীন হয়ে ওঠে, এবং পরকালবিদ্যা চূড়ান্তভাবে ভবিষ্যতবাদের দ্বারা প্রভাবিত হয়েছিল", যখন "মশীহের প্রত্যাশা ক্রমবর্ধমানভাবে একজন স্বতন্ত্র ত্রাণকর্তার চিত্রের উপর দৃষ্টি নিবদ্ধ করে।" জিই ওয়ারব্লস্কির মতে, "মশীহ আর নতুন যুগের আগমনের প্রতীক ছিলেন না, কিন্তু তার কোনোভাবে এটা নিয়ে আসার কথা ছিল।" "প্রভুর অভিষিক্ত" এইভাবে "ত্রাণকর্তা এবং মুক্তিদাতা" এবং আরও তীব্র প্রত্যাশা এবং মতবাদের কেন্দ্রবিন্দুতে পরিণত হয়েছে৷ ইহুদি ধর্মগ্রন্থের নতুন ব্যাখ্যা ( পেশার, মিদরাশ ) উভয়ের মাধ্যমেই মশিহীয় ধারণার বিকাশ ঘটেছে, তবে স্বপ্নদর্শী উদ্ঘাটন দ্বারাও।
ভবিষ্যতবাদে মশীহ
হিব্রু বাইবেলের অনুচ্ছেদগুলি একজন মশীহকে নির্দেশ করে কিনা তা নিয়ে ধর্মীয় দৃষ্টিভঙ্গিগুলো প্রাচীন ইস্রায়েলের পণ্ডিতদের মধ্যে আলাদা হতে পারে, তাদের মূল প্রসঙ্গে এবং রাব্বাইনীয় পণ্ডিতদের মধ্যে তাদের অর্থের দিকে লক্ষ্য করে। যিশাইয়, যিরমিয় এবং যিহিষ্কেলের অনুচ্ছেদে মশিহীয় প্রত্যয়নগুলির পড়া অনাক্রম্য, কারণ এই পাঠ্যগুলির পরে মশীহবাদ বিকশিত হয়েছিল। জেমস সি. ভ্যান্ডারক্যামের মতে, খ্রিস্টপূর্ব ২য় শতাব্দীর আগে কোনো ইহুদি গ্রন্থ নেই যেটিতে একজন মশীহ নেতার উল্লেখ আছে, যদিও কিছু পদ এই দিকে নির্দেশ করে, এবং কিছু পদ, যেমন যিশাইয়ে উল্লেখিত ভুক্তভোগী সেবক, পরবর্তীতে এইভাবে ব্যাখ্যা করা হয়েছিল।
জিই ওয়ারব্লস্কির মতে, হেলেনীয় গ্রীক সেলেউসিড রাজা চতুর্থ অ্যান্টিওকাস (শা. ১৭৫-১৬৩ খ্রিস্টপূর্ব)-এর নির্দয় শাসন নতুন করে মশিহীয় প্রত্যাশার দিকে পরিচালিত করেছিল, যেমনটি দানিয়েলের বইতে প্রতিফলিত হয়েছে। মাক্কাবীয় বিদ্রোহ (১৬৭-১৬০ খ্রিস্টাপূর্ব), এবং হাসমোনীয় রাজবংশের (১৬৭-৩৭ খ্রিস্টপূর্ব) কিস্তি দ্বারা তার শাসনের অবসান ঘটে। মাক্কাবীস ১৬৭-১১০ খ্রিস্টপূর্বাব্দ পর্যন্ত সেলিউসিড সাম্রাজ্য থেকে অর্ধ-স্বাধীনভাবে, ১০০-৬৩ খ্রিস্টপূর্বাব্দ থেকে সম্পূর্ণ স্বাধীনভাবে এবং খ্রিস্টপূর্ব ৬৩-৩৭ সাল পর্যন্ত রোমান করদ রাষ্ট্র হিসাবে ছিল, যখন মহান হেরোড ক্ষমতায় আসেন। হাসমোনীয় রাজবংশের অবসানের সাথে সাথে মশিহীয় নেতার প্রতি বিশ্বাস আরও বিকশিত হয়। জেমস সি. ভ্যান্ডারকামের মতে, ভবিষ্যতবাদী ব্যাপারটি বিদেশী শক্তিগুলির প্রতি একটি নেতিবাচক মনোভাব দেখায় যারা যিহূদীয়া শাসন করেছিল, কিন্তু এই ক্ষমতাগুলিকে প্রত্যাখ্যান করা ভবিষ্যতবাদী ঘরানার বিকাশের একমাত্র কারণ ছিল না।
ভ্যান্ডারক্যামের মতে, "দ্বিতীয় মন্দির গ্রন্থের বিশাল সংখ্যাগরিষ্ঠ অংশে শেষ সময়ের একজন মশিহীয় নেতার কোন উল্লেখ নেই।" দ্য অ্যানিম্যাল অ্যাপোক্যালিপ্স (আনু. ১৬০ খ্রিস্টপূর্বাব্দ) এটি প্রথম, কিন্তু সেই সময়ের পরে, শুধুমাত্র কিছু ভবিষ্যতবাদী, এবং কিছু পাঠ্য যা ভবিষ্যতবাদী নয় কিন্তু ভবিষ্যতবাদীয় বা পরকালবিদ্যাত শিক্ষা ধারণ করে, এমন একজন মশিহীয় নেতাকে নির্দেশ করে। ভ্যান্ডারকামের মতে, মশিহীয় ইঙ্গিতের অভাব এই সত্য দ্বারা ব্যাখ্যা করা যেতে পারে যে যিহূদীয়া বহু শতাব্দী ধরে বিদেশী শক্তি দ্বারা শাসিত হয়েছিল, প্রায়শই বড় সমস্যা ছাড়াই, বা এই অজাতীয় শক্তির প্রতি ইহুদিদের নেতিবাচক অবস্থান ছিল।
খ্রিস্টপূর্ব প্রথম সহস্রাব্দে, কুমরান গ্রন্থে, শলোমনের গীতসংহিতা এবং হনোকের উপমায়, "বিদেশী এবং দেশীয় উভয় শাসকদের নিন্দা করা হয়েছে এবং আশা করা হয়েছে একজন মশীহ (বা মশীহদের) উপর যিনি অন্যায়ের বর্তমান দুষ্ট যুগের অবসান ঘটাবেন। ইহুদি-রোমান যুদ্ধের (৬৬-৭০ খ্রিস্টাব্দ) পর, ২ বারুখ এবং ৪ ইষ্রার মতো পাঠ্যগুলি সেই সময়ের হতাশাকে প্রতিফলিত করে। কিন্তু ভবিষ্যতবাদী মশীহরা অভবিষ্যতবাদী গ্রন্থে চিত্রিত নেতাদের চেয়ে কিছুটা বেশি উচ্চতর।
চার্লসওথ উল্লেখ করেছেন যে মশিহীয় ধারণাগুলো পুরাতন নিয়মে পাওয়া যায়, যার মধ্যে প্রচুর সংখ্যক ভবিষ্যতবাদীয় তথ্য রয়েছে।
দানিয়েলের বই
দানিয়েলের বই (২য় খ্রিস্টপূর্বাব্দের মাঝামাঝি সময়) ১ম শতাব্দীতে ইহুদি এবং খ্রিস্টান উভয়ের দ্বারা আসন্ন শেষ সময়ের ভবিষ্যদ্বাণী হিসাবে উদ্ধৃত এবং উল্লেখ করা হয়েছিল। অমরত্ব এবং পুনরুত্থানের ধারণা, ধার্মিকদের জন্য পুরস্কার এবং দুষ্টদের জন্য শাস্তি, দানিয়েলে চেয়ে অনেক গভীরে শিকড় রয়েছে, কিন্তু প্রথম স্পষ্ট বক্তব্যটি সেই বইয়ের শেষ অধ্যায়ে পাওয়া যায়: "অনেক যারা ঘুমায় পৃথিবীর ধূলিকণা জেগে উঠবে, কিছু অনন্ত জীবনের জন্য, এবং কিছু অনন্ত লজ্জা ও অবজ্ঞার জন্য।" এই বিশ্বাস না থাকলে, খ্রিস্টধর্ম, যেখানে যীশুর পুনরুত্থান একটি কেন্দ্রীয় ভূমিকা পালন করে, ১ম শতাব্দীর অন্যান্য অন্যন্যসাধারণ ইহুদি ব্যক্তিত্বদের অনুসরণের আন্দোলনের মতো অদৃশ্য হয়ে যেত।
১ হনোক
হনোকের পুস্তক (১ হনোক, ৩য়-১ম খ্রিস্টপূর্ব) হল একটি প্রাচীন ইহুদি ভবিষ্যতবাদীয় ধর্মীয় পুস্তক, যা ঐতিহ্য অনুসারে নোহের প্রপিতামহ হনোকের নিকট স্বীকৃত। হনোকে মশীহের হাজার বছরের রাজত্বের ভবিষ্যদ্বাণীমূলক ব্যাখ্যা রয়েছে। বইটির পুরোনো অংশগুলি (প্রধানত প্রহরীদের বইয়ে) প্রায় ৩০০ খ্রিস্টপূর্বাব্দ থেকে অনুমান করা হয়, যেখানে সর্বশেষ অংশ সম্ভবত খ্রিস্টপূর্ব ১ম শতাব্দী পর্যন্ত।
১ হনোক হল প্রথম পাঠ্য যেখানে "মানবপুত্র" নামে পরিচিত একজন পূর্ব-অস্তিত্বশীল স্বর্গীয় মশীহের ধারণা রয়েছে। ১ হনোক, এবং এছাড়াও ৪ ইষ্রা, দানিয়েল ৭-এর একজন রাজকীয় মশীহের প্রত্যাশাকে "একজন উচ্চতর, স্বর্গীয় মশীহ-এ রূপান্তরিত করেন যার ভূমিকা হবে বিচার কার্যকর করা এবং শান্তি ও আনন্দের একটি নতুন যুগের উদ্বোধন করা।" তাকে একজন দেবদূত হিসাবে বর্ণনা করা হয়েছে, যিনি "পৃথিবী সৃষ্টির আগে ঈশ্বরের কাছে মনোনীত এবং লুকিয়ে ছিলেন এবং চিরকাল তাঁর উপস্থিতিতে থাকবেন।" তিনি ন্যায়বিচার এবং জ্ঞানের মূর্ত প্রতীক, স্বর্গে একটি সিংহাসনে উপবিষ্ট, যিনি শেষ সময়ে বিশ্বের কাছে প্রকাশিত হবেন, যখন তিনি সমস্ত প্রাণীর বিচার করবেন।
১ হনোক মশীহ, মানবপুত্র, মশীহ রাজ্য, খ্রিস্টীয় দানববিদ্যা, পুনরুত্থান এবং খ্রিস্টীয় পরকালবিদ্যা সম্পর্কে নতুন নিয়মের মতবাদ গঠনে প্রভাব রেখেছিল।
মৃত সাগরের পাণ্ডুলিপির মশিহীয় শিরোনাম
ভ্যান্ডারক্যাম আরও উল্লেখ করেছেন যে মৃত সাগরের পাণ্ডুলিপিগুলোতে মশীহ(দের) জন্য বিভিন্ন ধরনের শিরোনাম ব্যবহার করা হয়েছে:
মশিহীয় ইঙ্গিত
কিছু পরিসংখ্যানে মশিহীয় ইঙ্গিতের মধ্যে রয়েছে মিনাহিম বেন হিজেকিয়াহু, যিনি ঐতিহ্যগতভাবে দ্বিতীয় মন্দিরটি ধ্বংস হওয়ার দিনেই জন্মগ্রহণ করেছিলেন।
যিশুকে মশীহ হিসাবে প্রত্যাখ্যান
মুসা বিন মৈমুনের মতে, যিশু ছিলেন সবচেয়ে প্রভাবশালী, এবং ফলস্বরূপ, সমস্ত মিথ্যা মশীহের মধ্যে সবচেয়ে ক্ষতিকারক। যাইহোক, যেহেতু ঐতিহ্যগত ইহুদি বিশ্বাস হল যে মশীহ এখনও আসেনি এবং মশিহীয় যুগ এখনও উপস্থিত হয়নি, তাই যিশুকে মশীহ বা দেবতা হিসাবে সম্পূর্ণ প্রত্যাখ্যান ইহুদি ধর্মের জন্য কখনই একটি মূল সমস্যা ছিল না।
খ্রিস্টধর্ম যিশুকে সম্পৃক্ত করে এমন ভবিষ্যদ্বাণীর দাবিকৃত কোনো পূর্ণতাকে ইহুদি ধর্ম কখনোই স্বীকার করেনি। ইহুদি ধর্ম একজন ব্যক্তির উপাসনাকে মূর্তিপূজা হিসাবে নিষিদ্ধ করে, যেহেতু ইহুদি ধর্মের কেন্দ্রীয় বিশ্বাস হল ঈশ্বরের পরম একতা এবং অদ্বিতীয়তা। ইহুদি পরকালবিদ্যা মনে করে যে মশীহের আগমন একটি নির্দিষ্ট ধারাবাহিক ঘটনার সাথে যুক্ত হবে যা এখনও ঘটেনি, যার মধ্যে ইহুদিদের তাদের স্বদেশে প্রত্যাবর্তন এবং মন্দিরের পুনর্নির্মাণ, একটি মশিহীয় যুগের মাধ্যমে শান্তি আনয়ন এবং শেষ সময় "ঈশ্বরের জ্ঞান" পৃথিবীকে পূর্ণ করে দেয়া। এবং যেহেতু ইহুদিরা বিশ্বাস করে যে এই ঘটনাগুলির একটিও যিশুর জীবদ্দশায় ঘটেনি (বা পরেও ঘটেনি), তাই তিনি মশীহ ছিলেন না।
যিশু সম্পর্কে ঐতিহ্যগত দৃষ্টিভঙ্গি বেশিরভাগই নেতিবাচক ছিল (দেখুন: ইয়েশুয়ার গল্প, একটি বিবরণ যা যিশুকে একজন প্রতারক হিসাবে চিত্রিত করেছে), যদিও মধ্যযুগে জুডাহ হালেভি এবং মৈমুন যিশুকে মশিহীয় যুগের ভবিষ্যতের সর্বজনীন নৈতিক একেশ্বরবাদের জন্য একটি গুরুত্বপূর্ণ প্রস্তুতিমূলক ব্যক্তিত্ব হিসাবে দেখেছিলেন। কিছু আধুনিক ইহুদি চিন্তাবিদ, ১৮শ শতাব্দীর মূলধারার জ্যাকব এমডেন এবং সংস্কারক মোসেস মেন্ডেলসোহনের সাথে শুরু করে, সহানুভূতিশীলভাবে যুক্তি দিয়েছিলেন যে ঐতিহাসিক যিশু সুসমাচার বা ঐতিহ্যগত ইহুদি বিবরণগুলির তুলনায় ইহুদি ধর্মের কাছাকাছি ছিলেন।
তালমুদ
তালমুদ ব্যাপকভাবে মশীহের আগমন নিয়ে আলোচনা করেছে (সানহেদ্রিন ৯৮এ–৯৯এ, এট এল.) এবং স্বাধীনতা ও শান্তির একটি সময়ের বর্ণনা করে, যা ইহুদিদের জন্য চূড়ান্ত মঙ্গলের সময় হবে। ট্র‍্যাকটেড সানহেদ্রিনে মশীহের আগমনের দিকে পরিচালিত ঘটনাগুলির একটি দীর্ঘ আলোচনা রয়েছে। তালমুড মসীহ সম্পর্কে অনেক গল্প বলে, যার মধ্যে কিছু বিখ্যাত তালমুডিক রাব্বিদের প্রতিনিধিত্ব করে যে তারা এলিজা নবী এবং মশীহের কাছ থেকে ব্যক্তিগত দর্শন পেয়েছিলেন।
মৈমুনীয়
প্রভাবশালী ইহুদি দার্শনিক মুসা বিন মৈমুন মিশনাহ তোরাহ তথা নিজের ইহুদি আইনের ১৪-খণ্ডের সংকলনের হিলখোট মেলাখিম উমিলখামোটেইহেম, অধ্যায় ১১ ও ১২ অংশে মশীহের ব্যাপারে আলোচনা করেন। মৈমুনের মতে, নসরৎ শহরের খ্রিস্টানদের দাবিকৃত যিশু মশীহ নন।
স্পেনীয় তদন্ত
১৪৯২ সালে স্পেন থেকে ইহুদিদের বিতাড়নের পর, অনেক স্প্যানিশ রাব্বাই যেমন আব্রাহাম বেন এলিজার হ্যালেভি বিশ্বাস করতেন যে ১৫২৪ সালটি মশিহীয় যুগের শুরু হবে এবং ১৫৩০-৩১ সালে মশীহ নিজেই আবির্ভূত হবেন।
মূলধারার ইহুদি ধর্ম
মূলধারার ইহুদি ধর্ম বিশ্বাসের ১৩টি নীতি বজায় রাখে যা মুসা বিন মৈমুন তার মিশনাহ তোরাহ অধ্যায়ের হেলেক-এর ভূমিকায় প্রণয়ন করেছিলেন। প্রতিটি নীতি আনি মামিন (আমি বিশ্বাস করি) শব্দ দিয়ে শুরু হয়। ১২তম বিশ্বাস হল মাশিয়াখ সম্পর্কিত প্রধান নীতি। মূলধারার ইহুদিরা কঠোরভাবে একজন মশীহ, মৃত্যুর পরে জীবন এবং প্রতিশ্রুত ভূমি পুনরুদ্ধারে বিশ্বাস করে: "আমি মশীহের আগমনে পূর্ণ বিশ্বাসের সাথে বিশ্বাস করি। এবং এমনকি সে দেরি করলেও, তবুও আমি প্রতিদিন তার আগমনের জন্য অপেক্ষা করি।"
হাসিদীয় ইহুদি ধর্ম
হাসিদীয় ইহুদিরা বিশেষভাবে সর্বোচ্চ দৃঢ় এবং আবেগপূর্ণ বিশ্বাস রাখার চেষ্টা করে মশীহের আগমনের তাৎক্ষণিকতা এবং তার আগমন ত্বরান্বিত করার জন্য চেষ্টা করে। হাসিদীয় পণ্ডিতদের অনুমিত ধার্মিকতা, প্রজ্ঞা এবং নেতৃত্বের ক্ষমতার কারণে, হাসিদীয় সম্প্রদায়ের সদস্যরা কখনও কখনও তাদের রাজবংশীয় বিদ্রোহীদের মশীহের জন্য সম্ভাব্য প্রার্থী হিসাবে বিবেচনা করে। অনেক ইহুদি (দেখুন মেগিলাত রুটের উপর বার্তেনুরার ব্যাখ্যা, এবং চোশেন মিশপাতের উপর খসাম সোফারের হালাখীয় প্রতিক্রিয়া [খণ্ড ৬], অধ্যায় ৯৮ যেখানে এই দৃষ্টিভঙ্গি স্পষ্ট), বিশেষ করে হাসিদিম এই বিশ্বাসকে মেনে চলে যে সেখানে একটি প্রতিটি প্রজন্মের একজন ব্যক্তি যিনি মশীহ হওয়ার সম্ভাবনা নিয়ে জন্মগ্রহণ করেন, যদি ইহুদি জনগণ তার আগমন নিশ্চিত করে; এই প্রার্থী সাদিক হা-দোর নামে পরিচিত, যার অর্থ প্রজন্মের সাদ্দিক। তবে প্রার্থীর নাম ঘোষণার সম্ভাবনা কম।
খাবাদ মশীহবাদ
রাব্বাই মেনাখেম মেন্ডেল স্নারসন, খাবাদ-লুবাভিচের শেষ রাব্বাই, প্রায়ই ঘোষণা করেন যে মশীহের আগমন খুব কাছে, সকলকে মশীহের আগমনের জন্য প্রার্থনা করার জন্য এবং উদারতা বৃদ্ধির মাধ্যমে মশীহের আগমন ত্বরান্বিত করার জন্য যথাসাধ্য চেষ্টা করার জন্য তিনি অনুরোধ করেছিলেন। ১৯৬০-এর দশকের শেষের দিকে রাব্বাই তার অনুগামীদেরকে ইহুদি মশিহীয় যুগ আনার উদ্দেশ্যে প্রচার কার্যক্রমে জড়িত হওয়ার আহ্বান জানান, যা খাবাদের মশিহীয় বিশ্বাসকে ঘিরে বিতর্কের জন্ম দেয়। কিছু খাবাদ হাসিদিম, যাদের মশীহবাদী বলা হয়, "এখনও রাব্বাইয়ের মৃত্যু মেনে নেয়নি" এবং তার মৃত্যুর পরেও তাকে (জীবিত) 'রাজা মাশিয়াখ' এবং 'বর্তমান প্রজন্মের মূসা' হিসাবে বিবেচনা করে তার দ্বিতীয় আগমনের অপেক্ষায় রয়েছে।
"খাবাদ-মশিহীয় প্রশ্ন", একজন মৃত মাশিয়াখ সম্পর্কে, অনেক বিশিষ্ট মূলধারার কর্তৃপক্ষের দ্বারা হালাখীয় দৃষ্টিকোণ থেকে এবং প্রবল বিরোধিতা পেয়েছে, যার মধ্যে রয়েছে আশকেনকি অহাসিদীয় লিথুয়ানীয় (লিটভাক) প্রতিষ্ঠানের নেতা, ইসরায়েলের বেনি ব্র্যাকের পোনেভেজ ইয়েশিভা, বিশেষ করে নিউ ইয়র্কের ইয়েশিভাস চফেৎজ খেইম এবং এর মার্কিন যুক্তরাষ্ট্রের রব্বিনীয় পরিষদ।
রক্ষণশীল ইহুদি ধর্ম
... আমরা জানি না মশীহ কখন আসবেন, বা তিনি একজন অন্যম্য মানব ব্যক্তিত্ব হবেন নাকি বিশ্বের মন্দতা থেকে মানবজাতির মুক্তির প্রতীক হবেন তাও আমরা জানি না। একজন মশীহ ব্যক্তিত্বের মতবাদের মাধ্যমে, ইহুদি ধর্ম আমাদের শেখায় যে প্রতিটি ব্যক্তিকে এমনভাবে বাঁচতে হবে যেন সে বা সে, স্বতন্ত্রভাবে, মশীহের যুগ নিয়ে আসার দায়িত্ব রয়েছে। এর বাইরে, আমরা নবি হাবাক্কুক (২:৩)-এর উপর ভিত্তি করে মৈমুনের কথার প্রতিধ্বনি করি যে যদিও তিনি দেরি করতে পারেন, তবুও আমরা প্রতিদিন তার জন্য অপেক্ষা করি।"
সংস্কারবাদী ও পুনর্গঠনবাদী ইহুদি ধর্ম
সংস্কারবাদী ইহুদি ধর্ম ও পুনর্গঠনবাদী ইহুদি ধর্ম সাধারণত এই ধারণায় বিশ্বাসী নয় যে একজন মশীহ আসবেন। তাদের কেউ কেউ বিশ্বাস করেন যে একটি স্বপ্নলোক অর্থে কিছু ধরনের মশিহীয় যুগ (আগত বিশ্ব) আসতে পারে, যেটির দিকে কাজ করতে সমস্ত ইহুদি বাধ্য (একইভাবে টিক্কুন ওলামের ঐতিহ্যে)। ১৯৯৯ সালে, মার্কিন সংস্কারবাদী রব্বিদের প্রাতিষ্ঠানিক সংস্থা আমেরিকান রাব্বাইয়ের কেন্দ্রীয় সম্মেলন, "এ স্টেটমেন্ট অফ প্রিন্সিপলস ফর রিফর্ম জুডাইজম" রচনা করে, যার অর্থ আধুনিক সংস্কার ইহুদি ধর্মের আধ্যাত্মিক অবস্থা বর্ণনা এবং সংজ্ঞায়িত করা।
আবির্ভাবের হিসাব
তালমুদ, মিদরাশ, ও জোহর অনুযায়ী, যে 'সময়সীমা' দ্বারা মশীহকে আবির্ভূত হতে হবে তা হল পৃথিবী সৃষ্টির ৬০০০ বছর পর (গ্রেগরীয় বর্ষপঞ্জিতে প্রায় ২২৪০ খ্রিস্টাব্দ, যদিও হিসাব ভেদে ভিন্ন ভিন্ন সাল হতে পারে)। এই ধারণার উপর বিশদ বিবরণ দিয়েছেন রামবান, আইজ্যাক আব্রাবানেল, আব্রাহাম ইবনে ইযরা, রাবেইনু বাখ্যা, ভিলনা গাঁও, সহ বহু প্রারম্ভিক ও শেষের দিকের ইহুদি পণ্ডিতরা। লুবাভিচার রেবে, রামখাল, আরিয়েহ কাপলান, এবং রেবেটজিন এসথার জাংরিস।
সুকুমার মাহাতো
সুকুমার মাহাতো হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় সন্দেশখালি বিধানসভা কেন্দ্রের বিধায়ক হিসেবে দায়িত্ব পালন করছেন।
গ্রে ড্যামন
গ্রে ড্যামন (ইংরেজি: Grey Damon; জন্ম: ২৪ সেপ্টেম্বর, ১৯৮৭) হলেন একজন আমেরিকান অভিনেতা। তিনি ফ্রাইডে নাইট লাইটস ও দ্য নাইন লাইভস অফ ক্লো কিং টেলিভিশন ধারাবাহিকে অভিনয়ের জন্য পরিচিত। ড্যামন লস এঞ্জেলসে বাস করেন। ২০১৫ সালের ২৮ মে তারিখে এনবিসি-তে অ্যাকুয়ারিয়াস নামে ১৩ পর্বের একটি ইভেন্ট সিরিজের প্রিমিয়ার অনুষ্ঠিত হয়। সেই দিন থেকেই উক্ত ধারাবাহিকে ডেভিড ডাকোভনির সঙ্গে অভিনয় করতে শুরু করেন ড্যামন।
ব্যক্তিগত জীবন ও কর্মজীবন
গ্রে ড্যামনের জন্ম ইন্ডিয়ানার ব্লুমিংটনে। তিনি প্রথম অভিনয় করেন দ্য সিডব্লিউ-র ৯০২১০ ধারাবাহিকের ২০০৯ সালের ৩ ফেব্রুয়ারি তারিখে সম্প্রচারিত পর্বে। এরপর গ্রিক ও টেন থিংস আই হেট অ্যাবাউট ইউ প্রভৃতি কয়েকটি ধারাবাহিকে অপ্রধান চরিত্রে এবং ট্রু ব্লাড ধারাবাহিকে তিনটি পর্বে অভিনয় করেন। ২০১০ সালে ফ্রাইডে নাইট লাইটস ধারাবাহিকের সর্বশেষ সিজনে হেস্টিংস রাকেল চরিত্রে অভিনয় করেন। এটি ছিল একটি নিয়মিত চরিত্র। পরের বছর ড্যামন দ্য নাইন লাইভস অফ ক্লো কিং ধারাবাহিকে ব্রায়ান চরিত্রে অভিনয় করেন। কিন্তু এই ধারাবাহিকটি একটি সিজনের পরেই বাতিল হয়ে যায়। ২০১২ সালে তিনি দ্য সিক্রেট সার্কেল ধারাবাহিকে ছ’টি পর্বে অভিনয় করেন। এবিসি ফ্যামিলি-র টুইস্টেড ধারাবাহিকে ১১টি পর্বে আর্চি চরিত্রে অভিনয় করেন ড্যামন।
২০১১ সালে ড্যামন ডেস্টিনি অ্যান্ড প্যারিসের "ট্রু লাভ" মিউজিক ভিডিওতে প্রধান প্রেমিকের ভূমিকায় অভিনয় করেন। ২০১৩ সালের ২৫ ফেব্রুয়ারি তারিখ থেকে ড্যামন সিডব্লিউ-র "স্টার-ক্রসড" ধারাবাহিকে গ্রেসন চরিত্রে অভিনয় করেন। আগে এই ধারাবাহিকটির নাম ঠিক করা হয়েছিল "অক্সিজেন"। ২০১৩ সালের অগস্ট মাসের গোড়ার দিকে জানা যায়, ড্যামন "আমেরিকান হরর স্টোরি: কোভেন" ধারাবাহিকে অভিনয় করবেন। ২০১৬ সালে ড্যামন ঘোষণা করেন, তিনি "দ্য ফ্ল্যাশ" ধারাবাহিকের ৩য় সিজনে মিরর মাস্টার চরিত্রে অভিনয় করবেন।
চিলির কমিউনিস্ট পার্টি
থাম্ব|চিলির কমিউনিস্ট পার্টির পতাকা চিলির কমিউনিস্ট পার্টি (Partido Comunista de Chile) চিলির একটি সাম্যবাদী দল। এই দলটি ১৯১২ সালে Luis Emilio Recabarren কর্তৃক প্রতিষ্ঠিত হয়েছিল। দলটির নেতা হলেন Guillermo Tellier । দলটি El Siglo নামক পত্রিকা প্রকাশ করে থাকে। দলটির তরুণ সংগঠন হল Juventudes Comunistas। দলটি ২০০৫ সালের সংসদীয় নির্বাচনে অংশ নেয় (৫.১৩%), কিন্তু কোন আসনেই জয়লাভ করতে পারে নাই।
গাগলাজুর ইউনিয়ন
গাগলাজুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-হাবিবুর রহমান।
চতুর্ভুজ মন্দির, ওড়ছা
চতুর্ভুজ মন্দির (দেবনাগরী: चतुर्भुज मंदिर) একটি বিষ্ণু মন্দির। এটি ভারতের মধ্য প্রদেশের ওড়ছা নামক স্থানে অবস্থিত। চতুর্ভুজ নামটি সংস্কৃত শব্দ चतु: = চার ও भुजा = বাহু বা হাত থেকে এসেছে। অর্থাৎ চার হাত বিশিষ্ট ভগবান বিষ্ণুকে বোঝানো হয়েছে।
ইতিহাস
এ মন্দিরটি অরছার বুন্দেলা রাজপুত রাজারা নির্মাণ করেছেন। ১৭শ শতকে রাজা মধুকর শাহ এই মন্দিরের নির্মাণ কাজ শুরু করেন এবং তার ছেলে রাজা বীর সিংহ দেও এর নির্মাণ কাজ শেষ করেন। এই মন্দিরটি সুউচ্চ চূড়া বিশিষ্ট। মন্দিরের বাইরের গাত্র পদ্মের চিহ্ন দিয়ে অলংকৃত। এছাড়াও বিভিন্ন ধর্মীয় ও অসাম্প্রদায়িক চিহ্ন দিয়ে মন্দির গাত্র সাজানো। মন্দিরটি পূর্ব মুখী এবং এর কাছেই একটি রাম মন্দির অবস্থিত।
বম্বে জয়শ্রী
বম্বে জয়শ্রী রামনাথ (பாம்பே ஜெயஸ்ரீ) হলেন একজন ভারতীয় নেপথ্য সঙ্গীতশিল্পী। সঙ্গীত পরিবারে জন্মগ্রহণকারী জয়শ্রী তার পরিবারের চতুর্থ প্রজন্মের সঙ্গীতজ্ঞ। তিনি লালগুড়ি জয়রামন ও টি আর বালমণির নিকট সঙ্গীতের তালিম গ্রহণ করেছেন এবং তিনি বর্তমান সময়ের অন্যতম কর্ণাটকীয় সঙ্গীতজ্ঞ। তিনি একটি তামিলনাড়ু রাজ্য চলচ্চিত্র পুরস্কার ও একটি ফিল্মফেয়ার পুরস্কার দক্ষিণসহ অসংখ্য পুরস্কার অর্জন করেছেন এবং লাইফ অব পাই চলচ্চিত্রের "পাইয়ের ঘুমপাড়ানি" গানের জন্য শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
জয়শ্রী কলকাতায় এক সঙ্গীত পরিবারে জন্মগ্রহণ করেন। তার পিতা শ্রী এন. এন. সুব্রহ্মণ্যম ও মাতা সীতালক্ষ্মী সুব্রহ্মণ্যম। জয়শ্রী তার পিতামাতার নিকট কর্ণাটকীয় সঙ্গীতের প্রাথমিক তালিম নেন। পরে তিনি লালগুড়ি জয়রামন ও টি আর বালমণির নিকট প্রশিক্ষণ গ্রহণ করেন। তিনি জি. এন. দণ্ডপাণি আইয়ারের নিকট বীণা বাজানো শিখেন। জয়শ্রী কে মহাবীর জয়পুরওয়ালে ও অজয় পোহঙ্করের নিকট থেকে হিন্দুস্তানি শাস্ত্রীয় সংগীতের প্রশিক্ষণ নেন। এছাড়া তিনি দিল্লির গন্ধর্ব মহাবিদ্যালয় থেকে ভারতীয় সঙ্গীতে ডিপ্লোমা করেন।
জয়শ্রী মুম্বইয়ের শ্রী রাজারাজেশ্বরী ভারতনাট্য কালামন্দিরের গুরু কে কল্যাণসুন্দরমের নিকট ভরতনাট্যম শিখেন। তিনি মুম্বইয়ের অ্যামেচার ড্রামাটিক ক্লাবের মঞ্চদলের সাথে সম্পৃক্ত ছিলেন।
জয়শ্রী চেম্বুরের সেন্ট অ্যান্টনিস হাই স্কুলে পড়াশোনা করেন এবং পরে মুম্বইয়ের আর. এ. পোডার কলেজ থেকে বাণিজ্য ও অর্থনীতি বিষয়ে স্নাতক ডিগ্রি অর্জন করেন।
কর্মজীবন
জয়শ্রী হরিষ জয়রাজের সুরে তামিল চলচ্চিত্র মিন্নালে (২০০১)-এর "বাসিগারা" গানে কণ্ঠ দিয়ে শ্রেষ্ঠ তামিল নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। তিনি র‍্যাহনা হ্যায় তেরে দিল মেঁ চলচ্চিত্রে মিন্নালের 'বাসিগারা' গানের হিন্দি সংস্করণ "জারা জারা" গানেও জয়রাজের সুরে কণ্ঠ দেন (র‍্যাহনা হ্যায় তেরে দিল মেঁ মিন্নালে চলচ্চিত্রের পুনঃনির্মাণ ছিলো)। ২০০৫ সালে তিনি গজনী চলচ্চিত্রের "সুট্টুম বিজি" গানে কণ্ঠ দিয়ে শ্রেষ্ঠ নারী নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কার অর্জন করেন। ২০০৯ সালে তিনি কেরল ক্যাফে অমনিবাস চলচ্চিত্রে রেবতী পরিচালিত ভেরুক্কু নির ও মগল খণ্ডের সুরায়োজন করেন।
২০১২ সালে তিনি ইয়ান মার্টেলের লাইফ অব পাই উপন্যাস অবলম্বনে নির্মিত লাইফ অব পাই চলচ্চিত্রের "পাইয়ের ঘুমপাড়ানি" গানের গীত লিখেন এবং মাইকেল ড্যানার সুরে এই গানে কণ্ঠ দেন। এই গানটির জন্য তিনি ৮৫তম একাডেমি পুরস্কারে শ্রেষ্ঠ মৌলিক গান বিভাগে মনোনয়ন লাভ করেন।
ব্রাজিলের কমিউনিস্ট পার্টি
থাম্ব|পার্টিডো কমুনিস্টা ব্রাসিলিরো ব্রাজিলের কমিউনিস্ট পার্টি (Partido Comunista do Brasil) ব্রাজিলের একটি সাম্যবাদী দল। এই দলটি ১৯৬২ সালে প্রতিষ্ঠিত হয়। দলটির সভাপতি হলেন জোসে রেনাটো রাবেলো । দলটি Vermelho নামক পত্রিকা প্রকাশ করে থাকে। দলটির তরুণ সংগঠন হল União da Juventude Socialista । ২০০২ সালের সংসদীয় নির্বাচনে দলটি ১ ৯৬৭ ৮৩৩ ভোট পেয়েছিল (২.২%, ১২টি আসন) ।
দেবেশ মণ্ডল
দেবেশ মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় হিঙ্গলগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
কেইতা বালদে
কেইতা বালদে দিয়াও (জন্ম: ৮ মার্চ ১৯৯৫), কেইতা নামেই অধিক পরিচিত, হলেন সেনেগালের একজন পেশাদার ফুটবলার, যিনি ফরাসি ক্লাব মোনাকো এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি স্পেনে জন্মগ্রহণ করেছেন, কিন্তু তার বাবার পিতৃভূমি সেনেগালের হয়ে ফুটবল খেলার সিদ্ধান্ত গ্রহণ করেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
পাঞ্জাবি জেলা
পাঞ্জাবি জেলা (এছাড়াও বানান হয়ে থাকে পাঞ্জাবে, পাঞ্জায়ি, পাঞ্জায়, পাঞ্জায়'ই, অথবা পাঞ্জাই) আফগানিস্তানের কান্দাহার প্রদেশে অবস্থিত একটি জেলা। এটি ব্যাপকভাবে তালিবানদের আধ্যাত্মিক এলাকা হিসাবে বিবেচনা করা হয়ে থাকে এবং কান্দাহারের প্রায় পশ্চিমে অবস্থিত। ভৌগোলিক অবস্থান অনুযায়ী জেলাটির সীমানা দক্ষিণ-পশ্চিমে হেলমান্দ প্রদেশ, পশ্চিমে মেওয়ান্দ জেলা, উত্তরে ঝাড়ী জেলা, পূর্বে আর্ঘান্দাব জেলা, কান্দাহার জেলা ও দামান জেলা এবং দক্ষিণে রেগ জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৭,২০০ জন এর মত। এখানাকার জনসংথ্যার অধিকাংশই কৃষক এবং দুর্বল শিক্ষিত পরিবারে কিন্তু স্কুলের স্বল্পতার কারণে লেখাপড়ায় তেমন অগ্রসর হতে পারেনা। জেলাটির কেন্দ্রীয় জেলা শহর বাজার-ই পাজওয়েয়ী উত্তর অঞ্চলে অবস্থিত। হেলমান্দ ও আর্ঘান্দাব উপত্যকা কর্তৃপক্ষ কর্তৃক এলাকাটিতে সেচ ব্যবস্থা পরিচালিত হয়ে থাকে।
দিয়োনুসোস
দিয়োনুসোস গ্রিক ও রোমান পুরাণে সুরা(wine) বিষয়ক দেবতা হিসেবে পরিচিত। গ্রিক পুরাণের অন্যতম অলিম্পিয়ান এই দেবতা ব্যক্কাস নামেও পরিচিত। জিউসের ঔরসে সেমেলির গর্ভে জন্ম হয় ডায়োনিসাসের। এই কারণে ডায়োনিসাস হেরার বিরগভাজন হয়েছিলেন।
সুয়াইর ইউনিয়ন
সুয়াইর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
অবস্থান ও সীমানা:
উত্তরে মোহনগঞ্জ উপজেলার মাঘান সিয়াদার ইউনিয়ন ও দক্ষিণে মদন উপজেলার মদন ইউনিয়ন অবস্থিত। পূর্বে খালিয়াজুরী উপজেলার মেন্দীপুর ইউনিয়ন ও পশ্চিমে আটপাড়া উপজেলার সুখারী ইউনিয়ন এবং মোহনগঞ্জ উপজেলার সমাজ সহিলদেও ইউনিয়ন অবস্থিত। তাছাড়া ও উত্তর পূর্বে মোহনগঞ্জ উপজেলার গাগলাজুর ইউনিয়ন অবস্থিত।
শিক্ষা
শিক্ষার হার :
শিক্ষা প্রতিষ্ঠান আর্দশ নগর ডিগ্রী কলেজ।
জনপ্রতিনিধি
বর্তমান চেয়ারম্যান- জাহাংগীর হাসান সেলিম
উদয়ী নলফুটকি
উদয়ী নলফুটকি (Acrocephalus orientalis) দক্ষিণ, দক্ষিণ-পূর্ব ও পূর্ব এশিয়া অঞ্চলের পাখি। আগে একে পশ্চিম ইউরেশিয়ার Acrocephalus arundinaceus প্রজাতিটির একটি উপপ্রজাতি বলে মনে করা হত।
দৈহিক গঠন
দেহ ১৮-২০ সেমি., তবে ডানা ২৩-২৬ সেমি. দীর্ঘ হয়। দেহের উপরিভাগের পালক বাদামি বর্ণের। লেজে সাদা পালক দেখা যায়। দেহের নিচের দিক সাদাটে, পেটের দিকে এবং লেজের নিচের দিকের ভিত্তি পালকের বর্ণে বাদামি ভাব রয়েছে। চোখে ঘন কালো দাগ এবং চোখের উপরে সাদাটে দাগ দেখা যায়। লম্বা, ভারী চঞ্চুটি বাদামি বর্ণের তবে নিচের দিক গোলাপি বর্ণের এবং মুখের অভ্যন্তরভাগ উজ্জ্বল কমলা বর্ণের হয়। পা দুটি হয় ধূসর বর্ণের। পাখিটি গান করে তবে এরা জোরালো, কর্কশ কণ্ঠে ডাকে যা শুনতে অনেকটা চ্যাক ধ্বনির মত মনে হয়।
বিস্তৃতি এবং বাসস্থান
প্রজনন ক্ষেত্র সাইবেরিয়া,মঙ্গোলিয়া, উত্তর, মধ্য এবং পূর্ব চীন, কোরিয়া এবং জাপান। শীতকাল-এ দক্ষিণ এশিয়া এবং দক্ষিণ পূর্ব এশিয়া তে আগমন করে যার বিস্তৃতি উত্তর-পূর্ব ভারত থেকে ফিলিপাইন এবং ইন্দোনেশিয়া। কখনো কখনো নিউগিনি এবং অস্ট্রেলিয়াতে পৌঁছায়। তবে একে অপ্রত্যাশিতভাবে ইসরায়েল এবং কুয়েত-এ পাওয়া গেছে। পোকামাকড় এবং অন্যান্য অমেরুদণ্ডী প্রাণীর খোঁজে এটি জলাবন, বীরুৎ আচ্ছাদিত জলাশয়, শস্যক্ষেত্র এবং তৃণভূমিতে বসবাস করে।
জীবনচক্র
এদের প্রজনন এলাকা ছোট হয় এবং এরা উচ্চ জনসংখ্যা ঘনত্ত্ব অর্জন করতে পারে। ভূমি থেকে ১-১.৫ মিটার উপরে বাসা বাঁধে এবং তাতে ২-৬টি ডিম দেয়। এরপর ১২-১৪ দিন ধরে ডিম নিষিক্ত করে। ১০-১৫ দিন বয়সে পাখির ছানা অন্যত্র চলে যায়। Mustela sibirica এবং Elaphe গণের সাপ এদের প্রধান শত্রু।
মুসা কোনাতে
পাপে মুসা কোনাতে (জন্ম: ৩ এপ্রিল ১৯৯৩) হলেন সেনেগালের একজন পেশাদার ফুটবলার, যিনি ফরাসি ক্লাব এমিয়েন্স এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
গ্লি (টিভি ধারাবাহিক)
গ্লি হল মার্কিন যুক্তরাষ্ট্রের ফক্স চ্যানেলে প্রচারিত সঙ্গীতভিত্তিক কমেডি-ড্রামা টেলিভিশন সিরিজ। সিরিজটি মার্কিন উচ্চ বিদ্যালয় উইলিয়াম ম্যাকেনলি হাই স্কুল- এর মিউজিক ক্লাব নিউ ডাইরেকশনের সদস্যদের কেন্দ্র করে নির্মিত। এতে চিত্রিত হয়েছে ক্লাবের নানা সঙ্গীত প্রতিযোগিতায় অংশগ্রহণের ও এর সদস্যদের ভালবাসা, যৌনতা ও সামাজিক সমস্যার নানা চিত্র। প্রাথমিকভাবে এর চরিত্রের মধ্যে ছিলেন ক্লাবের পরিচালক ও স্কুলের স্প্যানিশ শিক্ষক উইল শুস্টার (ম্যাথু মরিসন), চিয়ারলিডিং কোচ স্যু সিলভেস্টার (জেন লিঞ্চ), স্কুলের উপদেষ্টা কাউন্সিলর এমা ফিলসবেরি (জেমা মেইস), উইলের স্ত্রী টেরি শুস্টার (জেসালিন গিলসিগ) ও আট সদস্য, যাদের চরিত্রে অভিনয় করেছেন ডায়ানা অ্যাগরন, ক্রিস কোলফার, কেভিন ম্যাকহেল, লী মিচেল, কোরি মন্টিথ, অ্যাম্বার রাইলি, মার্ক সলিং এবং জেনা উশকোভিটজ। সিরিজের দ্বিতীয় মৌসুমে প্রথম মৌসুমের অতিথি শিল্পী মাইক ও'ম্যালি, হেদার মরিস এবং নায়া রিভেরা নিয়মিত শিল্পী হিসেবে যুক্ত হয়েছেন। তৃতীয় মৌসুমে নিয়মিত শিল্পী হিসেবে যুক্ত হয়েছেন হ্যারি শাম জুনিয়র এবং ড্যারেন ক্রিস। এই মৌসুমেই গিলসিগ এবং ও'ম্যালি বাদ পড়েন প্রধান কুশীলব হতে, তবে তারা পরবর্তীতে অতিথি শিল্পী হিসেবে অভিনয় করেছেন। চতুর্থ মৌসুমে কর্ড ওভারস্ট্রীট নিয়মিত হন ও এ তালিকা থেকে বাদ পড়েন মেইস এবং অ্যাগরন। তবে তারাও অতিথি শিল্পী হয়ে এসেছেন সিরিজে।
রায়ান মারফি, ব্র্যাড ফালচাক ও ইয়ান ব্রেনান এই সিরিজের সৃষ্টিকর্তা। প্রথম দুই মৌসুমের সবগুলো পর্বের রচয়িতা তারা তিনজন। মারফি ও ফালচাক সিরিজটির পরিচালক। সিরিজের প্রথম পর্বটি প্রচারিত হয় ১৯ মে, ২০০৯ সালে ও প্রথম মৌসুম চলে ৯ সেপ্টেম্বর, ২০০৯ থেকে ৮ জুন, ২০১০ পর্যন্ত। দ্বিতীয় মৌসুম চলে ২১ সেপ্টেম্বর, ২০১০ থেকে ২৪ মে, ২০১১ পর্যন্ত। তৃতীয় মৌসুমের সময়কাল ২০ সেপ্টেম্বর, ২০১১ থেকে ২২ মে, ২০১২। সিরিজের চতুর্থ মৌসুম প্রচারিত হচ্ছে ১৩ সেপ্টেম্বর, ২০১২ থেকে। গ্লি সিরিজটিতে বিশ্বসঙ্গীতের জনপ্রিয় সব গান পুনর্বার গেয়ে থাকেন এর কুশীলবরা। এই গানগুলো মারফি নির্বাচন করে থাকেন। কলাম্বিয়া রেকর্ডস গ্লি- এ গাওয়া গানের বেশ কয়েকটি অ্যালবাম বের করেছে, যেগুলো বিপুল জনপ্রিয় সিরিজটির মতই জনপ্রিয় হয়েছে। প্রথম ও দ্বিতীয় মৌসুমের শুটিং এর পরে এর কুশীলবরা কনসার্ট ট্যুরে অংশ নিয়েছেন যা থেকে মারফি এবং ফালচাক 'গ্লি: দ্যা থ্রিডি কনসার্ট মুভি' নামক একটি চলচ্চিত্র নির্মাণ করেছেন। কেভিন ট্যানচারোয়েন- এর পরিচালনায় চলচ্চিত্রটি যুক্তরাষ্ট্রে ২ সপ্তাহের জন্য মুক্তি পায় ১২ আগস্ট, ২০১১ সালে।
রিকশা গার্ল
নাইমার রঙ হল একটি বাংলাদেশ যুক্তরাষ্ট্র যৌথ প্রযোজনায় নির্মিত চলচ্চিত্র। চলচ্চিত্রটি ভারতীয় বংশোদ্ভূত মার্কিন লেখিকা মিতালি পারকিনসের রিকশা গার্ল উপন্যাসের ছায়া অবলম্বনে নির্মিত হয়েছে। চলচ্চিত্রটির চিত্রনাট্যকার হিসেবে কাজ করেছেন কোয়ান্টিকো টিভি ধারাবাহিকের চিত্রনাট্যকার শর্বরী জোহরা আহমেদ ও নাফিজ আমিন এবং চলচ্চিত্রটি প্রযোজনা করেছেন অমিতাভ রেজা চৌধুরী ও মার্কিন প্রযোজক এরিক জে. অ্যাডামস। এছাড়া, চলচ্চিত্রটিতে সহকারী প্রযোজক হিসেবে ক্যাথলিন এম অ্যাডামস, সহযোগী প্রযোজক হিসেবে মেহজাবিন রেজা ও আসাদ সকাল এবং নির্বাহী প্রযোজক হিসেবে মাইকেল ভ্যানডেওয়ালে কাজ করেছেন।
চলচ্চিত্রটিতে নাম ভূমিকায় অভিনয় করেছেন নভেরা রহমান। চলচ্চিত্রটির বাংলা শিরোনাম শুরুতে রিকশা গার্ল রাখা হলেও পরবর্তীতে তা পরিবর্তন করে নাইমার রঙ রাখা হয়। চলচ্চিত্রটি অমিতাভ রেজা চৌধুরী পরিচালিত দ্বিতীয় চলচ্চিত্র। এই চলচ্চিত্রের একটি অতিথি চরিত্রে শাকিব খানের অভিনয় করার কথা ছিল।  সাকিব খান সময় দিতে পারেননি তাই তার বদলে অতিথি চরিত্রে সিয়াম আহমেদকে নির্বাচন করা হয়। মুক্তির পূর্বেই দ্য ডেইলি স্টার পত্রিকা এই চলচ্চিত্রটিকে ২০২০ সালে বাংলাদেশে নির্মিত মানসম্মত চলচ্চিত্রের তালিকায় স্থান দেয়।
অভিনয়ে
• নভেরা আহমেদ - নাইমা
• মোমেনা চৌধুরী
• নরেশ ভূঁইয়া
• নাসির উদ্দিন খান
• অ্যালেন শুভ্র
• রূপকথা
• অশোক বেপারী
• সিয়াম আহমেদ - বিশেষ উপস্থিতি
নির্মাণ
২০১৯ সালের ১০ এপ্রিল রাজশাহীতে চলচ্চিত্রটির চিত্রগ্রহণ শুরু হয়। এরপর, পাবনায় চলচ্চিত্রটির চিত্রগ্রহণ অনুষ্ঠিত হয়। তারপর, গাজীপুরের বঙ্গবন্ধু ফিল্ম সিটিতে চলচ্চিত্রটির চিত্রগ্রহণ অনুষ্ঠিত হয়।   ২০১৯ সালের জুলাই মাসে চলচ্চিত্রটির মূল দৃশ্যের চিত্রগ্রহণ সম্পন্ন হয়।
শ্রীকান্তেশ্বরা মন্দির, নঞ্জনগুড়
ননঞ্জনগুদ(কন্নড়ঃನಂಜನಗೂಡು) দক্ষিণ ভারতের একটি অন্যতম তীর্থ ক্ষেত্র। নাঞ্জাঙ্গুর  দক্ষিণের কাশী বলে পরিচিত কারণ এখানে রয়েছে প্রচুর মন্দির। এ সকল মন্দিরের মধ্যে ইতিহাস ঐতিহ্য শিল্পকলা সব কিছু মিলিয়ে অনন্য মন্দির শ্রীকান্তেশ্বরা মন্দির। এটি একটি শিব মন্দির। এমন্দিরটি নাঞ্জুগুরেশ্বর মন্দির বলেও পরিচিত।
কিংবদন্তি
নাঞ্জু (ನಂಜು) একটি কন্নড় শব্দ যার অর্থ বিষ। আর নাঞ্জুগুরেশ্বরা (ನಂಜುಂಡೇಶ್ವ) অর্থ বিষের রাজা (হলাহল)। সমুদ্র মন্থনের সময় মহাদেব বিষ পান করে নীলকণ্ঠ রূপ ধারণ করেন। সেখান থেকেই এ নামটি এসেছে। এভাবেই এ শহরের নাম হয় নাঞ্জুগুড় বা মাহাদেবের বাসস্থান। এ শহরটি কপিলা নদীর তীরে অবস্থিত।
ইতিহাস
বর্তমানের মন্দিরটি গঙ্গা রাজা নির্মাণ করেন নবমশতকে। বলা হয় এ মন্দিরে গৌতম বুদ্ধ কিছুদিন ছিলেন এবং এখানে একটি শিব লিঙ্গ স্থাপন করেন। এ মন্দিরটিকে হাকিম নাঞ্জুগুরাও বলা হয়। কারণ এ মন্দিরে পূজা দিয়ে বাদশাহ টিপু সুলতান এবং তার পিতা হায়দার আলী তাদের নিজেদের খুব প্রিয় দুটি মুমূর্ষু- হাতির প্রাণ ফিরে পান।
প্রধান উৎসব
এ মন্দিরের সব থেকে বড় উৎসব রথ যাত্রা। স্থানীয় ভাবে একে বলা হয় জাদ্দাজাঠরে এবং চিক্কারা জাঠরে। এদিন মহাদেব,পার্বতী,গণেশ,সুব্রামানিয়া, চণ্ডীকেশ্বরা পাঁচটি রথে নিয়ে পূজা করা হয়। হাজার হাজার ভক্ত সমাবেশ হন এবং শহরের রাস্তায় তারা দড়ি দিয়ে রথ টেনে নিয়ে যান।
রবার্ট কোওয়ালস্কি
রবার্ট অ্যান্টনি কোওয়ালস্কি (জন্ম 15 মে 1941) হলেন একজন আমেরিকান-ব্রিটিশ যুক্তিবিদ এবং কম্পিউটার বিজ্ঞানী, যার গবেষণা কম্পিউটিং এবং মানব চিন্তার গণনামূলক মডেল উভয়ের মানব-ভিত্তিক মডেলগুলি বিকাশের সাথে সম্পর্কিত। তিনি তার ক্যারিয়ারের বেশিরভাগ সময় কাটিয়েছেন যুক্তরাজ্যে।
শিক্ষা
তিনি শিকাগো ইউনিভার্সিটি, ব্রিজপোর্ট ইউনিভার্সিটি (বিএ গণিত, 1963), স্ট্যানফোর্ড ইউনিভার্সিটি (গণিতে এমএসসি, 1966), ওয়ারশ বিশ্ববিদ্যালয় এবং এডিনবার্গ বিশ্ববিদ্যালয়ে ( কম্পিউটার বিজ্ঞানে পিএইচডি, 1970) শিক্ষিত হন।
কর্মজীবন
তিনি এডিনবার্গ বিশ্ববিদ্যালয়ের (1970-75) একজন রিসার্চ ফেলো ছিলেন এবং 1975 সাল থেকে ইম্পেরিয়াল কলেজ লন্ডনের কম্পিউটিং বিভাগে রয়েছেন, 1982 সালে কম্পিউটেশনাল লজিকে চেয়ার অর্জন করেন এবং 1999 সালে ইমেরিটাস অধ্যাপক হন।
তিনি ডোনাল্ড কুয়েনার এবং সংযোগ গ্রাফ প্রমাণ পদ্ধতির সাথে এসএল-রেজোলিউশন উভয়ই বিকাশ করে স্বয়ংক্রিয় উপপাদ্য প্রমাণের ক্ষেত্রে গবেষণা শুরু করেন। তিনি এসএলডি রেজোলিউশন এবং হর্ন ক্লজের পদ্ধতিগত ব্যাখ্যা তৈরি করেন, যা লজিক প্রোগ্রামিং -এ পশ্চাৎপদ যুক্তির অপারেশনাল শব্দার্থকে ভিত্তি করে। মার্টেন ভ্যান এমডেনের সাথে, তিনি হর্ন ক্লজের ন্যূনতম মডেল এবং ফিক্সপয়েন্ট শব্দার্থবিদ্যাও তৈরি করেন, যা লজিক প্রোগ্রামিং-এর যৌক্তিক শব্দার্থবিদ্যাকে আন্ডারপিন করে।
মারেক সার্গটের সাথে, তিনি ইভেন্ট ক্যালকুলাস এবং আইনি যুক্তিতে লজিক প্রোগ্রামিং এর প্রয়োগ উভয়ই তৈরি করেন। ফারিবা সাদ্রির সাথে, তিনি একটি এজেন্ট মডেল তৈরি করেন  যেখানে বিশ্বাসগুলি যুক্তি প্রোগ্রাম দ্বারা প্রতিনিধিত্ব করা হয় এবং লক্ষ্যগুলি সততার সীমাবদ্ধতার দ্বারা প্রতিনিধিত্ব করা হয়।
কোয়ালস্কি ছিলেন আবডাক্টিভ লজিক প্রোগ্রামিং -এর একজন ডেভেলপার, যেখানে লজিক প্রোগ্রামগুলিকে অখণ্ডতার সীমাবদ্ধতা এবং অনির্ধারিত, অপহরণযোগ্য পূর্বাভাস দিয়ে বৃদ্ধি করা হয়। এই কাজটি ফান মিন ডং এবং ফ্রান্সেসকা টনির সাথে প্রদর্শনের দিকে পরিচালিত করে যে ডিফল্ট যুক্তির জন্য বেশিরভাগ যুক্তিকে অনুমান-ভিত্তিক যুক্তির বিশেষ ক্ষেত্রে হিসাবে বিবেচনা করা যেতে পারে।